দশেরি আম
দশেরি আম হল এক ধরনের চাষ করা আম যার উৎসের সন্ধান পাওয়া গিয়েছিল ১৮ শতকে লখনউ জেলার কাকোরির কাছে একটি গ্রামে। এখন এই মিষ্টি এবং সুগন্ধি জাতের আম পাওয়া যায় উত্তর ভারত, দক্ষিণাঞ্চলীয় রাজ্য অন্ধ্রপ্রদেশ, এছাড়াও নেপাল এবং পাকিস্তানে। উত্তরপ্রদেশের মালিহাবাদে সবচেয়ে বেশি এই আমের চাষ হয়। দশেরি আমের বেশ কিছু আঞ্চলিক নাম রয়েছে, যার মধ্যে রয়েছে দুসারি, দশেহারি, দুশেরি এবং দুশেহরি।